
Forord


Skiagraphein: At male med skygger


På samme måde ængstes jeg for svømmeturen, som jeg mindes,


tværs over dette vidstrakte vældige ordhav.


Platon (Parmenides, s. 164, 2010)


Det mørkeste kapitel; en tom munter rejse – og opslugende hvirvel


Hvordan kunne det ske, at degenerere som et ”foreningsmenneske”, som et blad i tidens hvirvelvind, i ”tåbernes paradis”, i denaturaliseringens fordrivelse og dumhedens praleri, med en ”totalt manglende evne til at se noget fra andres synsvinkel”, i hele komikkens kliché, i den ”tomme snak”, som en mekanisme i selvbedragets praksis, med en ”aura af systematisk løgnagtighed”, og med alle de mange selvopfundne standardfraser, mistedes værdigheden i opstemthedernes ubestridelige latterlighed, og med alle klovneriets opløftende floskler samt de uhyrligt mange trøstende selvmodsigelser, her led ødelæggelsesmaskinen i sit skalkeskjul, beruset af sin egen magt, af samvittighedskvalerne og loyalitetskriserne; at have ødelagt en kultur, uden at turde tænke eller have intentioner om at gøre oprør, helt politisk bankerot, i rådvild passivitet, i knugende angst, i udryddelsesteknikkernes beundringsværdige mod og moralske indignation, i den ufuldendte beskedenhedsfordærvelses kollaps, som en ”indre emigration”, som de ”frysende udstødte” vittigheders røverhistorier, hvor vi angrede i en omtåget anelse og med en meget beskeden begavelse, hvorfor skete det?


I en skandaløs bagvaskelse i en hensmuldrende vaklen og blind fristelse, i en rutine af skånselsløs eftergivenhed i det evindelige postyr og i ”ikke at ville se virkeligheden i øjnene”, i ligegyldighedens hypnotiske kræfter midt i et hav af ødelæggelse; med lynets hast fritaget i flugtvejenes umiskendelige helvede, med udøste hjerter i et ”folkeløst rum”, uden immunitet, uden ”malet billede”, i en flydende menneskemasse med sultbetinget apati, på sammenbruddets rand, hjælpeløs og forladt, i de sjældne øjeblikke uden at væve, i en dramatisk tilflugt i en undergrundsbevægelse med poesiens transformerende sjælsrenhed og ærlighedens pludselige ”eksplosion af lys midt i et uigennemtrængeligt, endeløst mørke”, aftegnede en enkelt klar tanke sig”, i den knusende mangel, hvor modstandere forsvandt i tavs anonymitet, i hulhed og svaghed, i ”glemslens huller, med alle de febrilske forsøg, i utålmodig venten, i opspind, i indre fred, i sindsro, i langtrukken tale, i indignation, i henrettelsesrummets retfærdighed, med tilbagevirkende kraft, i den famlende fredstid fordampede hævnens territorium; som dobbelt udsigtsløs i en ”sund forstyrrelse”, i en kollektiv skyld og i meningsmanipulationernes tankeløshed, i nedslagtningens nødvendighed.


Det pæne selskab vejledte samvittigheden mod tilgivelsens tabu, mod personlig isolation, marginalisering og næsten-glemsel, mod en hjerteløs mosaik, med forhånelsens bremseklods og det totalitære menneskes selvbevægende apparat, mistedes den selvstændige tænkeevne og dømmekraft, mistedes den tyranniske råhed og fanatiske idealisme.


Men der er denne sære pludselighed,


’øjeblikket’,


et ikke-sted anbragt mellem bevægelsen og stilstanden,


som ingen tid tager.


Og dér finder forandringen sted,


ind i den og ud af den,


fra bevægelse til stilstand og fra stilstand til bevægelse.


Platon


(Parmenides, s. 188, 2010)









Introduktion: Ondskab & sensibilitet


Vulgærsociologi; et fortrøstningsfuldt søndagsarrangement


Et værenstab og transcendensforræderi, at skænke glemslen, og stå i det fri, at blive overbevist om at man kan gøre sig til mål for sig selv –i filosofiens øjeblik, hvor den filosofiske tanke træder i karakter, hvor mennesket selv kan gøre sig fuldkomment, i værdighed og harmonisk balance, med sjælens godhed, med indsigt i det menneskeligt mulige, hvor filosofien vender sig/os mod det menneskelige.


”En mening bliver først til en sandhed, når den gør mennesket sandt, dvs. fører det frem til det gode.” (Safranski, s. 33, 1999/1997)


Med en sjælelæges synskhed udvikles mennesket gennem refleksion, handlen og samtale –i en selverkendelse, hvor menneskets logos bistår dets fysis, i retning af ’det gode liv’ –i ’det kontemplative liv’ (bios theoreticos) –i den højeste form for liv; at frelse sig selv gennem filosofien, at koncentrere sig om sig selv –i det afgørende øjeblik – punctum temporis.


I et grænseløst liv, med en styrkelse af menneskets længsel; og at falde fra – ’mennesket vil ikke hvad det kan: det kan ikke hvad det vil’. (Safranski, s. 47, Ibid.)


I livsangst, som et excentrisk væsen, i forræderiet mod ånden, i et metaphysikum, med udvidet bevidsthed i det sande liv, med den menneskelige værdighed, i den åbne tid, i åbenbaringsoplevelser, med epifanier og åndelige målsætninger – hele philosophia perennis – hvor vi lever og ånder i erkendelsens medium; hvor vi erfarer et dybere tilhørsforhold, hvor erkendelsen er et lys midt i det grænseløse oprindelige mørke; i kontemplationen.


Hiatus; at måtte tage stilling til sig selv, at drukne i spørgsmålenes malstrøm, i uroens hjerte, i det urolige centrum, som et dobbeltvæsen, med en bundløs inderlighed og i en afgrunds livskraft, med den kreative spontanitet, med et verdenstab, i askesens værdighed.


At vende sig om; en flugtvej, i panik, frigjort på den vertikale sjælerejse, i erkendelsens fødsel, i viljen til forskel – at se frit op, og blive venlig over for det erkendte, i et indre oprør, der splitter sjælen, river sig løs, i fredszonen.


Åbne sår i forløsningens tryllebinding; i ødelæggelsens ar


Forråelsens hvælvinger i afgørelsernes øjeblikke, i afspændingernes rum, der er ingen åndehuller i ’de rette øjeblikke’; at ”bevare sin egen måde at leve på”, at beskytte ”dét, der er ens eget”, i det territoriale bedrageri, uden anstrengelse, at føle sympati, og falde til ro i sin væren, i en ny, forsonende bevidsthed – at gå ind i sig selv – ind i ’hjertets tale’.


At være i fred, i de sande følelsers øjeblikke, på et tilflugtssted, at forene sig med den ’store væren’, at være til, og kalde sig lykkelig, uden rester af refleksiv bevidsthed, i den sande følelses øjeblik, i den fuldkomne lykke, i den totale jegforglemmelse, at finde sin lykke her og nu; i kærligheden – at lade væren vokse.


Et sønderrivende monstrum, en kritisk parasit; en civil religion af politisk virkelighed, i et symbiotisk panorama, hvis indre befrielse og kræfters væsen behersker gennem indsigt i nødvendigheden, som en radikal rationalisme, som en følelse af smerte, heler den de sår, som den selv er – hvor ’den økonomiske væren bestemmer bevidstheden’ (Marx).


Som forstandige djævle i frihedens mysterium, tvunget af samvittigheden, udgør isolationens bæst en forførelse og en magtdemonstration, hvis afskyelige tilbøjelighed til fuldstændig tilintetgørelse, som i en seksuel rus, som i et saligt øjeblik, kaster en sugende tomhed ud på det åbne hav, ned i det sorte hul; som i et indre krat, knust i invasion, i ensomhed, helt hul inde i kernen, hvor ’vildnisset hvisker’: ”På vildspor”.


Meningsløst, uigenkaldeligt fortabt i betydningens intet, i uendelighedens tavse ansigt, som ’en tegning i sandet’, i det nøgne chok mistes verdens værdighed; som svæver elegant og himmelsk i resonansrummets fortryllende spejlkabinet, i en ’tøven foran fødslen’, hvor livet står til disposition, i denne venten, i denne usårlighed, i denne sugende tomhed, i de ekstatiske øjeblikke, i den kosmiske virkelighed, i den mineralske længsel.


I vildskuddenes vildfarne skygger, slugt af rummets rædsel, umådeligt tier ’den økologiske krænkelse’; knækker naturens koder, drikker havet op, i en fejring af livets samlede husholdning, som livskraft, som herre over sig selv, som magtbegær og kosmisk patos vildleder løgnen de ukrænkelige begrebs-hallucinationer, som sjælenes himmelflugt og ’vandrepokaler’ –i ’verdenskatastrofernes øjeblikke’ –i glemslernes søvn.


En filosofisk skik og refleks; i trylleriets trøst


Naturimitation og vitalisme, en sensibilitetens fysiologi og sundhed, en sanselig grebethed og selvgenererende følsomhed; som et ædelt hjerte, som en dydig generøsitet, som en humanitet og etisk disposition – som en føleevne.


En erkendelsesbefordrende diæt, hvor kroppens liv, i lystvandringernes åbenhed og ustabile grænser, udgør mentale bevægelser, som filosofiske tanker om livet og jorden, og som en indre sentimentalitet i det sansende menneske.


Med sympatisk hengivenhed og indlevelse, med moralsk og emotionel forfinelse aflæses og forføres naturens fortrolighed, som i en samhørig livssfære, med ’umærkelige små skridt’, erfares de helbredende kræfter.


Livets singularitet, der, som et turbulent materie-ocean, betyder noget i glemslens mørke, som de pirrelige partikler, som de vilde tekster, som et sammenhængende hele af vitale forbindelser; hvor gnidningerne vibrerer i en livgivende anspændthed, hvor den æstetiske oplevelse bliver erotisk og atmosfærens intimitet bliver en levende kraft i en aura af latent og udfoldet liv, iboende materien, iboende ’energi’, i livets tilblivelse, i receptivitet, i skabelseskraft.


I følsomme nervetrådes resonans og efter-vibrationer registreres nervesystemets melodi og sympati; som en sansende membran, som en respektfuld lytter, med en sensitiv fornemmelse, og med en vis spænding i sansespidsernes rejsninger, i den svimlende overvældelse, i berøringens sensorium, i en afslappelse, i en aura af overskridelse.


Lukker øjnene, og det profetisk-poetiske syn, erfarer en livs(im)puls, der gennemstrømmer materien; og tankefriheden myldrer i forbindelseslinjernes prisme.


Den foragtelige klapren; om at udvalse ekkoet


Naturens skønhed; at danne helheder, som på en vandretur, med antydningens passioner, med en indbildningskraft i sammenvævningernes sfærer, med den sensible krops mobilitet – som et bevægelsespotentiale i et sammenhængende rum.


Som en slags matrice, sympatisk sammenknyttet i et immanent skema, vækkes spontant en rebusagtig tryllebindende empati; en grebethed, en ’poetisk metode’, i ’den gavmilde kilde’, træder ind i det ukendte, som den vandrende krop, genskabt som den vandrende sensibilitet, forvandles en følsom tekstur til en skabende seen.


Restituerer pantomimisk som en stigende naturfølsomhed, som en nostalgisk dyrkelse af det ’vilde & uberørte’, som en teatralsk og kulturel udpost; harmonisk ’drømmeri & frydefuld tilstand’, ubrydelig forening og afslappet velvære – at mærke sig selv som helhed – sanser og sanses.


Som en magisk autoerotisk og sammenvævende helhed genskabes jordelivets sensus communis, med følsomme pirringer, som en tynd fernis begyndes der forfra; ’vasker tavlen ren’, bliver bragt tilbage til den skønne og sublime oplevelse af det anelsesfulde, som en befriende måde at være til på – som en frisættende kraft.


Oceanisk overvældet af noget andet, af ”en åben verden i tilblivelse”, i den strømmende metamorfiserende materie, restitueres i/af ’det naturlige’, genoplever intens affinitet, ’poetisk ånd’ – og betydningsdannelse; sjælen rørt, i samklang med sprogets genforankring, her fødes en indre strengekrop i en form for fortryllelse – kører genoplivet på frihjul.


”Filosofferne bør reetablere forbindelsen mellem lyden, affekten og forestillingsbilledet, det vil sige, de skal bevæge sig tilbage til barndommens sprogbrug, lede efter de erindringsbilleder, som oprindeligt var knyttet til ordene.


Den gode filosof, ham, der genopliver barnet i sig, forholder sig således bevidst til tegnene.”


(Diderot, i A. Fastrup, s. 168, 2007)

